

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/10346-16/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. október 29-ei rendes nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Az előterjesztő:** Naszádos Péter polgármester

**Készítette:**  Bertalanné dr. Gallé Vera hatósági osztályvezető

Bali Júlia TASZII intézményvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzata Képviselő-testülete az előző rendes nyilvános ülésén módosította a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendeletét (a továbbiakban: Ör.) 2025. november 1. napi hatállyal. Az önkormányzati rendelet módosítás tartalmazta a térítési díjak emelését, az Idősek Otthonába való belépés szigorítását (a belépés feltétele a hévízi lakóhely 5 éve), a belépési hozzájárulásnál az 50 %-os kedvezmény hatályon kívül helyezését, illetve a belépési hozzájárulás mérséklésének lehetőségét – szociális alapon – képviselő-testületi hatáskörben.

A Teréz Anya Szociális Integrált Intézmény vezetője, Bali Júlia 2025. október 10. napján kelt levelében módosítási javaslattal élt az Ör. tekintetében, szintén november 1. napján történő hatályba lépéssel. A javaslat értelmében az Ör. 4. mellékletében szereplő, a **házi segítségnyújtás**ért fizetendő kedvezményes térítési díj sávosan meghatározott összegének hatályon kívül helyezésére kerülne sor, tekintettel arra, hogy az Ör.-ben lehetőség van a térítési díj csökkentésére szociális alapon a 19/A § rendelkezései alapján.

Az Ör. 4. melléklete jelenleg az alábbiakról rendelkezik:

|  |  |
| --- | --- |
| Jövedelem mértéke (Ft): | Gondozási díj Ft/óra |
| 0 – 114 000 | 1.000 |
| 114.001 - | 1.200 |

Az Ör. 2. melléklete tartalmazza térítési díjak összegét. A házi segítségnyújtás térítési díja 2025. november 1. napjától 1.300,-Ft-ban került meghatározásra. Az Ör. 4.mellékletének hatályon kívül helyezésével az összegek közötti eltérés korrigálásra kerülne.

Elfogadva intézményvezető asszony módosítási javaslatát, támogatom, hogy az Ör. 4. melléklete és az erre való hivatkozást tartalmazó 17. § c) pontja hatályon kívül helyezésére kerüljön sor 2025. november 1. napjával.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezetet elfogadni szíveskedjenek. A rendelet-tervezet elfogadása minősített többséget igényel.

**2.**

**Hévíz Város Önkormányzat Képviselő-testületének**

**.../2025. (X. 30.) önkormányzati rendelete**

**a szociális szolgáltatásokról és a személyes gondoskodást nyújtó**

**gyermekjóléti ellátásokról szóló**

**21/2014. (IV. 29.) önkormányzati rendelet módosításáról**

[1] Hévíz Város Önkormányzat Képviselő-testülete intézményvezetői javaslatra a házi segítségnyújtásért fizetendő kedvezményes térítési díj sávosan meghatározott összegének hatályon kívül helyezéséről dönt.

[2] Hévíz Város Önkormányzat Képviselő-testülete a szociális igazgatásról szóló 1993. évi III. törvény 58/B. § (2) bekezdésében, a 62. § (2) bekezdésében, a 92. § (1)-(2) bekezdésében, a 115. § (1) és (3) bekezdésében, továbbá a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében, 32. § (1) bekezdés d) pontjában, 131. § (1) bekezdésében, 137. § (1) bekezdésében, 148. § (5) bekezdésében, 162. § (5) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. és 8a. pontjában foglalt feladatkörében eljárva a következőket rendeli el:

1. **§**

Hatályát veszti Hévíz Város Önkormányzat Képviselő-testületének a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet

1. 17. § c) pontja,
2. 4. melléklete.
3. **§**

Ez a rendelet 2025. november 1-jén lép hatályba.

|  |  |
| --- | --- |
| dr. Tüske Róbert | Naszádos Péter |
| jegyző | polgármester |

**3.**

**Általános indokolás**

Intézményvezetői javaslatra a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (továbbiakban: Ör.) 4. mellékletében szereplő, a házi segítségnyújtásért fizetendő kedvezményes térítési díj sávosan meghatározott összegének hatályon kívül helyezésére kerül sor, tekintettel arra, hogy az Ör.-ben lehetőség van a térítési díj csökkentésére szociális alapon a 19/A § rendelkezései alapján.

**Részletes indokolás**

**Az 1. §-hoz**

A módosítással az Ör. 4. melléklete és az arra történő utalást tartalmazó 17. § c) pontja hatályon kívül helyezése történik.

**A 2. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet módosítása

**Társadalmi-gazdasági hatása**: nem releváns

**Költségvetési hatása**: nem releváns

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: -

**A rendelet megalkotásának szükségessége**: az önkormányzati rendelet 2. mellékletében a házi segítségnyújtásért fizetendő térítési díj 2025. november 1. napjától változik. Ezen térítési díjra vonatkozóan, jövedelem szint szerint sávosan meghatározott díjkedvezmény hatályon kívül helyezésére kerül sor intézményvezetői javaslatra, tekintettel arra, hogy a rendelet 19/A§-a lehetővé teszi ezen térítési díj tekintetében is a szociális alapon nyújtható mérséklést, elengedést.

**A rendelet megalkotása elmaradása esetén várható következmények**:

A rendelet-módosítás elmaradása törvényességi felügyeleti eljárás megindítását várhatóan nem vonja maga után.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek rendelkezésre állnak.

**5.**

**Felülvizsgálatok - egyeztetések**

|  |  |  |  |  |
| --- | --- | --- | --- | --- |
| **Polgármesteri Hivatal** | |  | | |
| **név** | **beosztás/feladat** | | **aláírás** | **megjegyzés** |
| **Bertalanné Dr. Gallé Vera** | **Hatósági osztályvezető/az előterjesztés készítője** | |  |  |
| **Szintén László** | **Közgazdasági osztályvezető/pénz-ügyi ellenőrzés** | |  |  |
| **dr. Tüske Róbert** | **törvényességi felülvizsgálat** | |  |  |

|  |  |  |  |  |
| --- | --- | --- | --- | --- |
| **Külsős partner** | |  | | |
| **név** | **beosztás** | | **aláírás** | **megjegyzés** |
| **Bali Júlia** | **TASZII intézményvezető** | |  |  |